MAJOR จับมือ “ร็อคสตาร์” เปิดมิติความหลอนรับฮาโลวีน
MAJOR จับมือ “ร็อคสตาร์” เปิดมิติความหลอนรับฮาโลวีน ชวนสัมผัสโลกวิญญาณผ่าน “MULTIVERSE OF HORROR 2022”
MAJOR จับมือ “ร็อคสตาร์” เปิดมิติความหลอนรับฮาโลวีน ชวนสัมผัสโลกวิญญาณผ่าน “MULTIVERSE OF HORROR 2022”
22 ต.ค. 2565

บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR จับมือ ร็อคสตาร์ (ROCKSTAR) เครื่องดื่ม Energy Drink น้องใหม่ เปิดมิติความหลอนรับเทศกาลฮาโลวีน ช่วงเวลาที่ชาวโลกจะสามารถสัมผัสโลกแห่งวิญญาณผ่านจักรวาลคู่ขนาน กับ “MULTIVERSE OF HORROR 2022” ตั้งแต่วันที่ 24-31 ต.ค.65
โดยมาร่วมสัมผัสประสบการณ์ชวนผวา “กล้า” หรือ “กลัว” ได้ที่ โรงภาพยนตร์เมเจอร์ ซีนีเพล็กซ์ คนรักหนังไม่ควรพลาด กับการมาสัมผัส อุโมงค์เขย่าขวัญ เปิดจักรวาล ประตูแห่ง MULTIVERSE จะเปิดขึ้นในวันที่ 24-31 ต.ค.65 บนพื้นที่สุดหลอน ณ ชั้น 5 โรงภาพยนตร์เมเจอร์ ซีนีเพล็กซ์ รัชโยธิน กับกิจกรรม “ไม่หมดใจ ยังไงก็ไปต่อ” กับ Rockstar Mission เราขอท้า! ภายใน 3 นาที ทะลุมิติแห่งความกลัว เข้าอุโมงค์พิสูจน์ความกล้าเข้าไปหาดวงดาวจากร็อคสตาร์ ร่วมค้นหา Star ที่มีรางวัล ถูกซ่อนอยู่ภายในอุโมงค์หาให้เจอ เพื่อรับของรางวัล อาทิ ของพรีเมียมจากหนังดัง, บัตรดูหนัง, บัตรโยนโบว์ลิ่ง, บัตรเล่นไอซ์สเก็ต และบัตรส่วนลดต่าง ๆ มากมาย
รวมถึงกิจกรรม เขย่าขวัญ เขย่าราคา วันที่ 27-31 ต.ค.นี้ ดูหนังรับฮาโลวีน เพียงที่นั่งละ 69 บาท (ที่นั่งปกติและฮันนีมูนในระบบปกติ) อาทิ Halloween End, คืนหมีฆ่า, ๑๐๐ ร้อยขา, Smile (ยิ้มสยอง), The Black phone (สายหลอนซ่อนวิญญาณ) เฉพาะที่ เมเจอร์ ซีนีเพล็กซ์ สาขารัชโยธิน, รังสิต  และ พารากอน ซีนีเพล็กซ์ เท่านั้น
พร้อมสั่นประสาทกับโปรสะพรึง ลูกค้าทรูดูหนังฟรี 1 ที่นั่ง จำนวน 1,000 สิทธิ์ ใช้เพียง 1 ทรูพอยท์ตั้งแต่วันที่ 29-31 ต.ค.นี้ ที่ โรงภาพยนตร์ในเครือเมเจอร์ ซีนีเพล็กซ์ ทุกสาขาทั่วประเทศ
อีกทั้งยังมีกิจกรรมแต่งผีดูหนังฟรี 31 ต.ค.นี้ เทศกาลเดียวที่ให้คุณได้ปลดปล่อยความสะพรึงในตัวคุณ ด้วยการแต่งหน้าแต่งชุดผี รับสิทธิ์ดูหนังฟรี 1 ที่นั่ง ที่นั่งปกติ ระบบปกติ เพียงแสดงบัตรประจำตัวประชาชน ณ จุดจำหน่ายบัตรชมภาพยนตร์โรงภาพยนตร์ในเครือเมเจอร์ ซีนีเพล็กซ์ กรุ้ป ทุกสาขาทั่วประเทศ จำนวน 2,000 สิทธิ์ หรือ อยากเต็มอิ่มกับจักรวาลแห่งความหลอน ร่วมสนุกกิจกรรมลุ้น ดูหนังผีมาราธอนข้ามคืนฮาโลวีนฟรี 31 ต.ค.นี้ เฉพาะที่เมเจอร์ ซีนีเพล็กซ์ รัชโยธิน ณ โรงภาพยนตร์ที่ 5 ติดตามรายละเอียดได้ที่ Facebook : Major Group ลงทะเบียนตั้งแต่เวลา 16.00 น. เพื่อเข้าสู่มิติดูหนังผีมาราธอน 3 เรื่อง ตั้งแต่เวลา 18.00 น. กับหนัง Halloween, Halloween Kills และ Halloween End
นอกจากนี้ บลูโอ ริธึม แอนด์ โบว์ล ยังร่วมปลุกบรรยากาศความน่าสะพรึงกลัวของลานโบว์ลิ่งด้วยบรรยากาศสุดวังเวง ให้ลูกค้าที่มาโยนโบว์ลิ่งได้สัมผัสความหลอนของภูมิผีที่คอยยืนต้อนรับลูกค้าที่มาใช้บริการช่วงฮาโลวีน ตั้งแต่วันที่ 24-31 ต.ค.นี้ เมื่อใช้บริการครบ 1,500 บาท รับฟรีทันที หมอน Blu-O Jack-o’-lantern 1 ใบ มูลค่า 1,190 บาท ที่ บลูโอ ริธึม แอนด์ โบว์ล ทุกสาขา​